stanford-oval/wikipedia huggingface dataset:
Euroopan vakausmekanismi
Kritiikki

Taloustoimittaja Jan Hurri arvosteli Suomen liittymistä vakausmekanismiin, koska Suomen osallistuminen ei vaikuta kriisin kehittymiseen eikä suomalaisilla rahoituslaitoksilla ole merkittäviä taloudellisia vastuita kriisimaissa. Brittiläinen ajatushautomo Open Europe kyseenalaisti vakausmekanismin lainmukaisuuden ja sen toimien tehokkuuden kriisin ratkaisemisessa. Euroopan vakausmekanismia vastaan on järjestetty kaksi mielenosoitusta kesäkuussa 2012.
Lokakuussa 2013 oikeustieteen tohtori Kari Uoti arvioi, että valtiovarainministeri Jutta Urpilainen oli esteellinen päättäessään Euroopan vakausmekanismin osakkeiden merkinnästä.
Aiheesta muualla

Eurooppa-neuvosto vahvisti pysyvän talouden vakausmekanismin[vanhentunut linkki], Valtioneuvoston viestintäyksikkö
Juncker: EU-ministerit yksimielisiä EVM:n perustamisesta
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Yhdysvallat
O’Donnell (suku)

O'Donnellien vaakuna
O'Donnell (iiriksi Ó Dónaill, Ó Domhnaill) on vanha irlantilainen suku, jonka täytyi 1600-luvulla paeta ulkomaille. Tätä tapausta kutsutaan jaarlien paoksi. Suvusta on haaroja sekä Itävallassa että Espanjassa. Näihin jälkeläisiin lukeutuvat mm:
Daniel O'Donnell (1666-1735), kenraali, taisteli Jaakko II:n ja sitten Ranskan armeijassa
Karl, kreivi O'Donell von Tyrconell (1715-1771), itävaltalainen kenraali, Transilvanian kuvernööri
Maximilian Karl Lamoral, kreivi O'Donell von Tyrconell (1812-1895), itävaltalainen eversti, keisarin adjutantti
Enrique O'Donnell, Abisbalin kreivi (1769-1834), espanjalainen kenraali
Leopoldo O’Donnell, Lucenan kreivi ja sitten Tetuanin herttua (1809-1867), espanjalainen kenraali ja valtiomies
Carlos O'Donnell y Abreu, Tetuanin herttua (1834-1903), edellisen veljenpoika, espanjalainen valtiomies
Tiera (verkosto)

Tiera Oy (aik. Kuntien Tiera Oy) on Suomen kuntien, kuntayhtymien, hyvinvointialueiden ja liikelaitosten omistama osakeyhtiö, joka tuottaa omistajilleen it-ratkaisuja ja hankintoja.
Tiera perustettiin 8.11.2010. Se toimi aluksi nimellä Kuntien Palvelukeskus KPK ICT Oy, sitten nimellä Kuntien Tiera Oy vuodesta 2011 ja vuoden 2024 kesäkuusta alkaen nimellä Tiera Oy.
Tieralla on lähes 400 omistajaa. Omistajia ovat noin 240 kuntaa, useimmat hyvinvointialueet sekä kymmenet kuntayhtymät ja kuntien osakeyhtiöt. Tieran mukaan sen väestöpeitto on 4,4 miljoonaa suomalaista.
Tieralla on kaksi tehtävää: Ensinnäkin Tiera on inhouse-­yhtiö, joka tuottaa omistajilleen erilaisia it-ratkaisuja. Toiseksi Tiera on yhteishankintayksikkö: Tieran verkkokaupasta kunnat voivat ostaa tuotteita, joiden hinta on valmiiksi kilpailutettu.
Tieran verkkokauppa kilpailuttaa tuotteiden toimittajia keskenään. Tuotteiden hintoihin lisätään verkkokaupan pitäjän kateprosentti. Kateprosentit eivät ole julkista tietoa ja Tiera kieltäytyi Suomen Kuvalehden ehdottamasta hintavertailusta.
Verkkokaupan tarjouskilpailut

Vuonna 2015 Kuntien Tiera perusti verkkokaupan, josta kunnat voisivat ostaa lähes mitä tahansa tietotekniikkaan liittyvää. Verkkokaupan pitämisestä järjestettiin tarjouskilpailu, jonka arvo oli kymmenen miljoonaa euroa. Kaksi vuotta myöhemmin järjestetty uusi kilpailu verkkokaupan pitämisestä oli 200 miljoonan arvoinen. Vuonna 2019 tehdyn seuraavan sopimuksen arvo oli 600 miljoonaa euroa. Hyvinvointialueita varten rakennetun uuden verkkokaupan arvo oli 600 miljoonaa euroa joulukuussa 2021. Ensimmäisissä kilpailutuksissa tarjouksen verkkokaupan pitämisestä teki kolme yhtiötä, mutta vuonna 2019 tarjoajia oli jäljellä enää kaksi ja vuonna 2022 vain yksi. Jokaisen näistä hankinnoista on voittanut Atea, ja jokaisella kerralla Dustin on valittanut ratkaisusta. Dustin Finlandin liiketoimintajohtajan mukaan kilpailutus oli räätälöity yhtä tiettyä tarjoajaa varten. Suomen Kuvalehden  mukaan vuoden 2022 tarjouksille oli asetettu erittäin kovat vaatimukset, jotka pystyi täyttämään vain yksi tarjoaja.  Osallistujan piti myös valmistella tarjous kireällä aikataululla joulunpyhien aikaaan. Professori Kirsi-Maria Halosen mukaan hankinnan laajuus ja tarjoa­jille asetetut vaatimukset rajoittivat kilpailua ja Tiera tiesi, että vaatimukset estivät muita kuin yhtä yhtiötä tekemästä tarjousta.
Vuonna 2024 syyskuussa Tieran verkkokaupan pitämisestä allekirjoitettiin tiettävästi suurin koskaan Suomessa solmittu it-alan puitesopimus. Yleensä isoimmat julkiset it-hankinnat ovat kooltaan kymmeniä miljoonia euroja.  Tiera arvioi, että sen uusimman sopimuksen arvo olisi 0,775 – 1,1 miljardia euroa tai yli. Erään kilpailuun tutustuneen yhtiön johtajan mukaan Tiera ei avannut  tulevan kilpailutuksen sisältöä eikä toimittanut siltä pyydettyjä aineistoja. Tieran kilpailutukseen sisältyi myös kaksi pienempää osaa, mutta niiden arvo oli yhteensä sadasosa hankinnan pääkohteesta, ja SK:n haastatteleman konsultin mukaan hankinnan paloittelu oli luultavasti näennäistoimi ja suurin hankinta oli itse asiassa räätälöity Ateaa varten. Lisäksi kilpailutuksen voittajan piti toimittaa verkkokauppa Tieralle jo kaksi viikkoa kisan ratkeamisesta.  Viisi tarjoajaa tutustui hankintaan, mutta vain Atea teki tarjouksen.
Aiheesta muualla

Yrityksen sivusto
Diplomaattinen koskemattomuus

Diplomaattinen koskemattomuus tarkoittaa diplomaatti- ja konsuliedustajien nauttimia erioikeuksia ja vapauksia, joilla suojataan edustajien henkilökohtaista vapautta ja vapautetaan heidät sellaisista lähinnä taloudellisista rasitteista, jotka vastaanottajavaltiossa muutoin kohdistuvat sen alueella oleviin ihmisiin.
Diplomaattinen koskemattomuus periytyy 1600-luvulta. Nykyisen tyylinen diplomatia alkoi Euroopassa Westfalenin rauhansopimuksesta vuonna 1648. Se vahvistettiin Napoleon I:n keisarikaudella, vaikka keisari itse rikkoi sitä useasti.
Diplomaattisen koskemattomuuden luonne on ollut kiistelty kysymys. Eksterritorialiteettiteorian mukaan edustusto on osa lähettäjävaltiota ja edustaja lähettäjävaltion alainen, minkä vuoksi edustaja on vain kotimaansa tuomiovallan alainen. Representaatioteorian mukaan edustaja on lojaali yksinomaan lähettäjävaltiolleen, ja tästä syystä hän on kokonaan vapaa vastaanottajavaltion tuomiovallasta. Funktionalistisen teorian mukaan edustajan loukkaamattomuus taataan ainoastaan niin pitkälle kuin edustustehtävien järkevä ja asianmukainen hoitaminen vaatii. Diplomaattisia suhteita koskeva Wienin yleissopimus on kompromissi kahden jälkimmäisen näkemyksen välillä.
Diplomaattisen koskemattomuuden sisältö

Edustaja nauttii vastaanottajavaltiossa henkilökohtaista koskemattomuutta. Vastaanottajavaltion viranomaiset eivät saa pidättää häntä tai muutoin riistää hänen vapauttaan. Edustaja on pääsääntöisesti vapaa vastaanottajavaltion rikos-, siiviili- ja hallinto-oikeudellisesta tuomiovallasta. Koskemattomuus koskee diplomaattisten edustajien kohdalla kaikkea heidän toimintaansa ja konsuliedustajien sekä edustuston teknisen ja hallintohenkilökunnan kohdalla vain heidän virkatoimiaan. Koskemattomuus ulottuu myös edustajien perheenjäseniin sekä edustuston tiloihin ja asiakirjoihin. Vastaanottajavaltion tulee myös turvata edustajalle oikeus vapaasti liikkua ja matkustaa valtioalueellaan sekä suojella häntä henkilöön tai asuntoon kohdistuvia loukkauksia vastaan.
Edustaja on laajalti vapautettu vero-, tulli- ja muista maksuvelvoitteista. Vapautukset eivät koske esimerkiksi välillisiä veroja, jotka sisällytetään tavaran tai palvelun hintaan, tai maksuja edustajan käyttämistä paikallisista eduista ja palveluista.
Edustajan erioikeudet ja vapaudet eivät oikeuta vastaanottajavaltion lainsäädännöstä piittaamattomaan käyttäytymiseen, vaan edustajan tulee noudattaa vastaanottajavaltion lakeja ja määräyksiä ja vastaanottajavaltion viranomaiset voivat estää edustajan lainvastaisen toiminnan. Edustaja ei myöskään saa puuttua vastaanottajavaltion sisäisiin asioihin. Vastaanottajavaltio voi myös rajoittaa edustajien liikkumisvapautta alueellaan.
Esimerkkejä diplomaattisesta rikollisuudesta

Monissa maissa diplomaattien liikennerikkomukset ja virheellinen pysäköinti ovat yleisiä ongelmia. Kölnin ja Bonnin välistä Autobahn 555:tä kutsuttiin nimellä Diplomatenrennbahn (diplomaattien rallirata) siihen aikaan, kun Bonn oli Länsi-Saksan pääkaupunki. YK:n päämaja sijaitsee New Yorkissa, ja kaupungissa työskentelee tuhansia diplomaatteja; kaupunginhallinto joutuu usein protestoimaan diplomaattien maksamattomia pysäköintimaksuja Yhdysvaltain ulkoministeriölle.
Huhtikuussa 2008 Helsingin poliisin väkivaltayksikkö kertoi, että Suomessa asuneen diplomaattiperheen epäillään orjuuttaneen kotiapulaisensa. Kotiapulainen on n. 30-vuotias, kouluttamaton, kielitaidoton ja köyhä nainen. Kyseisten diplomaattien asemaa tai kotimaata ei paljastettu.
Helmikuussa 2007 kaksi humalaista pohjoiskorealaista diplomaattia aiheutti sekaannusta junassa välillä Moskova–Helsinki. Diplomaatteja syytettiin tulliviranomaisiin kohdistuneesta väkivallasta, jonka vastineeksi Pohjois-Korea lähetti Suomelle nootin diplomaattien huonosta kohtelusta.
Vuonna 2005 Venäjän kaupallinen lähetystö oli sotkeutunut helsinkiläiseen paritusrinkiin. Venäläisnainen majoitti prostituoituja edustuston asuntoihin, keräsi vuokrarahat ja toimitti niistä puolet kaupalliseen edustustoon. Naisella ei ollut diplomaattista koskemattomuutta, joten hän joutui vankilaan; paritusringin diplomaatit säilyivät koskemattomina.
Vuonna 1994 humalainen venäläisdiplomaatti törmäsi Helsingissä autollaan toiseen autoon, liikennemerkkeihin, aitaan ja raitiovaunupysäkkiin. Kyseinen diplomaatti – eversti – lähetettiin kotiin.
Vuosina 1996 ja 1997 ainakin kolme venäläisdiplomaattia törmäili Helsingissä humalassa. Yksi näistä yritti käryttyään ajaa poliisin päälle.
Vuonna 1984 libyalainen diplomaatti ampui brittiläisen poliisin Lontoossa. Tapausta käsiteltiin vielä vuonna 2007. Syytteen nostaminen olisi ainutlaatuista.
Aiheesta muualla

Diplomaattisia suhteita koskeva Wienin yleissopimus
Oikeustiede:diplomaattiset oikeudet ja vapaudet - Tieteen termipankki
SRV-yhtiöt

| SRV Yhtiöt Oyj |
| --- | --- |

Tunnuslause:  Kuuntelemalla rakennamme viisaasti
Yritysmuoto:  Julkinen osakeyhtiö
Osake:  OMXH: SRV1V
Markkina-arvo:   69,1 milj. euroa (31.12.2023)
ISIN:  FI0009015309
Perustettu:  1987
Toimitusjohtaja:  Saku Sipola
Puheenjohtaja:  Ari Lehtoranta
Kotipaikka:  Espoo
Toimiala:  rakennusteollisuus
Liikevaihto:   610,0 milj. euroa (2023)
Liikevoitto:   -6, milj. euroa (2023)
Tilikauden tulos:   -15,1 milj. euroa (2023)
Henkilöstö:   771 (31.12.2023)
Kotisivu:  www.srv.fi
Infobox OKVirheellinen NIMI-arvo: 
SRV Yhtiöt Oyj on suomalainen kiinteistö- ja rakennusalalla toimiva konserni. Vuonna 1987 perustettu pörssiyhtiö toimii suomalaisissa kasvukeskuksissa. Vuonna 2023 SRV:llä oli noin 770 työntekijää, minkä lisäksi sen hankeissa työskenteli noin 3 300 alihankkijaa.
Historia

Konserni pohjautuu vuonna 1987 perustettuun SRV Viitoset -rakennusliikkeeseen. Yhtiö sai nimensä termistä Suomen rakennusvienti, Viitoset viittaa perustajaosakkaisiin, joita oli viisi yksityishenkilöä: Ilpo Kokkila, Kari Filppula, Eero Nuutinen, Jorma Haapamäki ja Kalevi Härkönen. Yhtiön ensimmäinen hanke oli lihakombinaatti Rakveressä, Virossa.
Viitoset-konserni laajeni 1990-luvun rakennusalan laman aikana nopeasti useiden yritysostojen kautta, kohteena muun muassa Teräsbetoni Oy, Turun Rakennusryhmä Oy, Arvo Westerlund Oy ja Tehorakentajat Oy. Samaan aikaan perustettiin tytäryhtiöt Viroon ja Latviaan.
Vuonna 2001 konserni jakautui kahdeksi yhtiöksi; konsernin emoyhtiö SRV Yhtiöt Oyj:ksi ja hallintayhtiö Pontos Baltic Holding Oy:ksi. Jako valmisteli yhtiön Kampin keskuksen rakennusurakkaa, joka aloitettiin vuonna 2002. Keskus valmistui 2006 ja myytiin kiinteistösijoitusyhtiöille. SRV Viitoset oli myös Lempäälän Ideaparkin rakentaja.
Vuonna 2005 yhtiön omistajat myivät 48 prosenttia yhtiön osakkeista vasta perustetulle SRV Henkilöstö Oy:lle, jonka kautta konsernin henkilöstö voi sijoittaa yhtiöön. Ylimääräisessä yhtiökokouksessa huhtikuussa 2007 päätettiin SRV Henkilöstö:n ja SRV Yhtiöiden sulauttamisesta. Absorptiofuusiolla toteutui saman vuoden syyskuussa.
Vuonna 2011 SRV Toimitilat Oy (aiemmin SRV Viitoset Oy) ja SRV Asunnot Oy (aiemmin Arvo Westerlund Oy) sulautettiin SRV Rakennus Oy:öön.
Vuonna 2010 toimitusjohtajana aloittanut Jukka Hienonen kertoi joulukuussa 2014 jättävänsä toimitusjohtajan tehtävät omasta aloitteestaan. Hänen seuraajanaan aloitti alkuvuonna 2015 SRV:n varatoimitusjohtajana toiminut Juha Pekka Ojala.
Syyskuussa 2019 toimitusjohtajana aloitti Saku Sipola.
Elokuussa 2023 SRV myi tytäryhtiönsä SRV Russia Oy:n Kyproksella sijaitsevalle sijoitusyhtiö Geomare Investments Limitedille neljällä miljoonalla eurolla. Joulukuussa 2024 se kertoi myyneensä puolet pietarilaisesta Pearl Plaza -kauppakeskuksesta CP Invest Limited -nimiselle yritykselle 11 miljoonan euron kauppahinnalla.
Organisaatio > Hallitus ja johtoryhmä

SRV Yhtiöt Oyj on konsernin emoyhtiö ja vastaa konsernin johtamisesta, rahoituksesta ja hallinnosta. Emoyhtiö hoitaa myös tytäryhtiöiden taloushallinnon ja muut hallintopalvelut.
Vuonna 2024 hallitukseen kuului puheenjohtaja Ari Lehtorannan lisäksi Heli Iisakka, Hannu Leinonen, Matti Ahokas ja Tuomas Kokkila. SRV:n toimitusjohtaja on Saku Sipola.
Organisaatio > Omistajat

Lokakuussa 2024 SRV:n suurimpia omistajia olivat AS Pontos Baltic, Ilmarinen, Kolpi Insvestments Oy, Havu Capital Oy ja OP-Henkivakuutus Oy.
Projekteja

SRV:n liiketoiminta keskittyy kasvukeskuksiin Suomessa. SRV rakentaa asuntoja, toimitiloja, infrastruktuuria ja kaupunginosia. SRV on ollut mukana muun muassa seuraavissa kohteissa:
Hotelli Torni Tampere 2012–2014
Oulun Torihotelli 2020–
Siltasairaala Helsingissä, 2022
Uusi lastensairaala Helsingissä, 2018
Keski-Suomen Sairaala Nova Jyväskylässä, 2020
Kehä I Keilaniemessä -liikennetunneli
Redi-kauppakeskus Helsingissä, 2018
Aiheesta muualla

SRV Yhtiöt
Katharina von Bora

| Katharina von Bora |
| --- | --- |
 Lucas Cranach vanhempi, Katharina von Bora, 1526.
Henkilötiedot
Syntynyt: 29. tammikuuta 1499 Lippendorf, Saksin vaaliruhtinaskunta, Pyhä saksalais-roomalainen keisarikunta
Kuollut: 20. joulukuuta 1552 (53 vuotta) Torgau, Saksin vaaliruhtinaskunta, Pyhä saksalais-roomalainen keisarikunta
Puoliso:  Martti Luther
Lapset:  Hans Elisabeth Magdalena Martin Paul Margarethe
Katharina von Bora (Torgau).
Katharina von Bora (29. tammikuuta 1499 Lippendorf – 20. joulukuuta 1552 Torgau) oli reformaattori Martti Lutherin vaimo vuodesta 1525 lähtien. Von Bora oli alun perin katolinen nunna, joten naimattomuuslupauksen rikkominen oli jatkoa katolisten käytäntöjen kritiikille. Pariskunta sai kuusi lasta, joiden nimet olivat Hans, Elisabeth, Magdalena, Martti nuorempi, Paul ja Margaretha.
Aiheesta muualla

Kuvia tai muita tiedostoja aiheesta Katharina von Bora Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Suomi (KANTO)  Yhdysvallat  Ruotsi  Latvia  Tšekki  Alankomaat  Puola 
Henkilöt:  Alankomaat  Deutsche Biographie  DDB 
Muut:  SNAC  IdRef
Energia Kuwaitissa

Kuwaitissa energiaa tuotetaan öljystä ja maakaasusta, ja kulutetaan teollisuudessa ja liikenteessä, etenkin yksityisautoiluun.
Kuwaitilla on lähes kymmenesosa maailman tunnetuista öljyvaroista.  Kuwaitilla on myös huomattavia maakaasuvarantoja, lähes kaikki niistä on öljyvarojen yhteydessä.
Energiankulutus asukasta kohti vuonna 2022 oli 402 miljoonaa BTU:ta, maailman 195 valtion joukossa kuudenneksi suurinta.
Kuwaitin vuoden 2008 energian vienti oli 1 452 TWh.
Energiantuotanto, tuonti ja  hiilidioksidipäästöt

| Energia Kuwaitissa > . | Energia Kuwaitissa > Väestö.milj.as. | Energia Kuwaitissa > Prim. energia.TWh | Energia Kuwaitissa > Tuotanto.TWh | Energia Kuwaitissa > Vienti.TWh | Energia Kuwaitissa > Sähkö.TWh | Energia Kuwaitissa > CO2-päästö.Mt |
| --- | --- | --- | --- | --- | --- | --- |
| 2004 | 2,5 | 292 | 1 544 | 1 246 | 36,8 | 64,9 |
| 2007 | 2,7 | 293 | 1 705 | 1 398 | 43,1 | 66,8 |
| 2008 | 2,7 | 306 | 1 777 | 1 452 | 45,7 | 69,5 |
| Kasvu | 11,0 % | 4,7  % | 15,1 % | 16,5 % | 24,2 % | 7,2 % |
 Mtoe = 11,63 TWh
Öljy

Kuwait on yksi maailman kymmenestä suurimmasta öljyn tuottajasta, ja sen öljyvarannot ovat maailman kuudenneksi suurimmat. Öljy tuottaa 90 % maan vientituloista ja 40 % bruttokansantuotteesta. Valtion tavoitteena on vähentää öljyn osuutta ja lisätä kaasun osuutta energiantuotannossa.
Subiyan öljylämmitteinen voimalaitos Kuwaitissa.
Ariane 3

Ariane 3 oli ESAn Ariane-kantorakettiperheen kolmas raketti. Se perustui Ariane 1 -kantorakettiin.
Raketti

Ariane 3:n perusrakenne oli sama kuin Ariane 1:n, mutta sen moottorien työntövoima oli suurempi. Ensimmäiseen vaiheeseen kuului neljä kiinteäajoainerakettia.
Toisen vaiheen moottori käytti N2O4/UDMH-ajoainetta. Kolmas vaihe oli toisen vaiheen kaltainen.
Kolmas vaihe oli suurempi ja nokkakartio suurempi. Nostokyky oli n. 2600 kg.
Historia

Ensimmäinen Ariane 3 laukaistiin 4. elokuuta 1984 (ts. ennen Ariane 2:ta). Kaikkiaan 11 Ariane 3 -kantorakettia laukaistiin, joista viides laukaisu oli ainoa epäonnistuminen.
Kantoraketit
| --- | --- |
Nykyiset::   Ariane 6  Atlas V  Athena  Delta IV  Dnepr  Electron  Falcon 9 9 B4  9 B5  Falcon Heavy  GSLV  H-IIA  Kosmos-3M  Pitkä marssi -rakettiperhe  Minotaur  Pegasus  Proton  PSLV  Rokot  Shavit  Štil  Start-1  UR-100  Space Launch System  Strela  Sojuz U  FG  2  Taurus  Tsyklon 3  Volna  Vega  Zenit 
Suunnitteilla::   Angara  BFR  GSLV III  GX  H-IIB  KSLV  New Glenn  Taurus II  Vulcan 
Entiset::   Ariane 1  2  3  4  5  Atlas SM-65 Atlas  I  II  III  Black Arrow  Delta  II  III  Diamant  Energija  Europa  Falcon 1  Falcon 9 9 v1.0  9 v1.1  9 v1.2  H-II  J-I  Juno I  Lambda  Mu (V)  Molnija M  N1  Poljot  R-7  Saturn I  IB  V  INT-21  Scout  Sparta  Thor  Thor-Agena  Thor-Burner  Thorad-Agena  Titan I  II  III  IIIB  IV  Tsiklon 2  Vanguard  Voshod  Vostok
Marcus Thuram

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Marcus Lilian Thuram-Ulien
Syntymäaika: 6. elokuuta 1997 (ikä 27)
Syntymäpaikka: Parma, Italia
Pelipaikka: hyökkääjä
Pituus: 192 cm
Seura
Seura: Inter
Maajoukkue
| 2020– | Ranska | 29 | (2) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 20. joulukuuta 2024.
| Mitalit> Maa:   Ranska.Miesten jalkapallo.MM-kilpailut  | Mitalit> Maa:   Ranska.Miesten jalkapallo.MM-kilpailut  | Mitalit> Maa:   Ranska.Miesten jalkapallo.MM-kilpailut  | Maa:   Ranska> Miesten jalkapallo. |
| --- | --- | --- | --- |
|  Hopeaa | Qatar 2022 | jalkapallo |  |
Marcus Lilian Thuram-Ulien (s. 6. elokuuta 1997 Parma, Italia) on ranskalainen jalkapalloilija. Hän on pelipaikaltaan hyökkääjä. Hän edustaa Italian Serie A:ssa pelaavaa Interiä. Hän on pelannut Ranskan maajoukkueessa vuodesta 2020 alkaen.
Seurajoukkueura

Thuram edusti kotimaassaan Ligue 2:ssa Sochaux'ta vuoteen 2017 saakka ja Ligue 1:ssä Guingampia kaudet 2017–2019. Hän pelasi pääsarjassa 64 ottelua ja teki niissä 12 maalia sekä syötti neljä. Hän siirtyi kesällä 2019 saksalaisseura Borussia Mönchengladbachiin. Ensimmäisellä kaudellaan hän pelasi Bundesliigassa 31 ottelua ja teki niissä kymmenen maalia sekä syötti kahdeksan. Kaudella 2020–2021 hän pelasi 29 bundesliigaottelua, joissa hän teki kahdeksan maalia ja antoi syötön seitsemään. Kaudella 2021–2022 hän oli kahteen otteeseen loukkaantumisen vuoksi poissa kentiltä ja pelasi 21 bundesliigaottelua, joissa hän teki kolme maalia ja syötti yhden. Kaudella 2022–2023 Thuram pelasi 30 bundesliigaottelua, joissa hän teki 13 maalia ja antoi kuusi maalisyöttöä. Saksan cupin ensimmäisellä kierroksella hän teki kolme maalia eli hattutempun viidennen sarjatason Oberachernia vastaan.
Thuram siirtyi kesällä 2023 Italian Serie A:n milanolaisseura Interiin. Hän voitti kaudella 2023–2024 Serie A:n mestaruuden ja pelasi 35 liigaottelua, joissa hän teki 13 maalia.
Thuram pelasi kaudella 2019–2020 Eurooppa-liigassa kuusi ottelua, joissa hän teki kaksi maalia ja antoi yhden maalisyötön. Kauden 2020–2021 Mestarien liigassa hän pelasi kahdeksan ottelua, joissa hänelle merkittiin kaksi maalia ja neljä maalisyöttöä. Molemmat maalinsa hän teki lokakuussa tasapeliin päättyneessä kotiottelussa Real Madridia vastaan. Kauden 2023–2024 Mestarien liigassa hän pelasi Interin joukkueessa kahdeksan ottelua ja teki maalin lokakuussa kotiottelussa Benficaa vastaan.
Maajoukkueura

Thuram pelasi Ranskan eri nuorisomaajoukkueissa yhteensä 40 maaottelua ja teki niissä yhdeksän maalia. Hän pelasi alle 19-vuotiaiden Euroopan-mestaruuskilpailuissa vuosina 2015 ja 2016 ja voitti jälkimmäisellä kerralla mestaruuden. Alle 20-vuotiaiden maailmanmestaruuskilpailuissa hän pelasi vuonna 2017 ja alle 21-vuotiaiden Euroopan-mestaruuskilpailuissa vuonna 2019.
Thuram pelasi Ranskan miesten maajoukkueessa ensimmäisen kerran marraskuussa 2020 ystävyysottelussa Suomea vastaan. Muutama päivä myöhemmin hän pelasi Kansojen liigan otteluissa Portugalia ja Ruotsia vastaan, ja jälkimmäisessä hän syötti yhden maalin. Kesällä 2021 pelatuissa EM-kilpailuissa hän tuli vaihdosta kentälle Sveitsiä vastaan pelatun neljännesvälieräottelun jatkoajalla loukkaantuneen Kingsley Comanin tilalle ja teki rangaistuspotkukilpailussa maalin Ranskan kolmantena laukojana mutta ottelun päätteeksi Ranska putosi jatkosta. Seuraavat maaottelunsa Thuram pelasi marras-joulukuussa 2022 MM-kilpailuissa: hän tuli vaihdosta kentälle kahdessa alkulohko-ottelussa, neljännesvälieräottelussa, välieräottelussa sekä tappiollisessa loppuottelussa, jossa hän pelasi 79 minuuttia. EM-kilpailuissa 2024 Thuram pelasi avauskokoonpanossa kaksi ensimmäistä alkulohko-ottelua ja neljännesvälierän sekä tuli vaihdosta kentälle voitokkaassa puolivälieräottelussa Portugalia vastaan.
Thuram on pelannut vuoden 2024 loppuun mennessä 29 miesten maaottelua, joissa hän on ollut 11 kertaa avauskokoonpanossa. Hän teki maalin syyskuussa 2023 EM-karsintaottelussa Irlantia ja marraskuussa 2023 EM-karsintaottelussa Gibraltaria vastaan.
Muuta

Thuramin isä Lilian Thuram pelasi yli sata jalkapallomaaottelua ja voitti maailmanmestaruuden vuonna 1998.
Klami

Klamin suku on yksi Virolahden talonpoikaisista merenkulkijasuvuista. Tunnettu sukulinja ulottuu 1600-luvulle asti ja ennen vuotta 1744 suvun nimenä on ollut Kouki. Klami-nimi tunnetaan Virolahdella jo 1500-luvulla (Glam).
Helsingin Mellunkylässä sijaitseva Klamintie on tullut Helsingin nimistöön 1954. Se on valtiopäivämiesten Erik Klamin ja Juho Klamin sekä kansatieteellisten kuvausten julkaisija Abel Klamin muistoksi.
Klameja on elossa lokakuun 2012 alussa 150.
Suvun tunnettuja jäseniä

Abel Klami (1852–1927), kansatieteellisten kuvausten julkaisija
Dagmar Klami (1899–1956), runoilija
Erkki (Erik) Klami (1820–1868), valtiopäivämies
Hannu Tapani Klami (1945–2002), oikeustieteilijä ja poliitikko
Juho Klami (1832–1898), valtiopäivämies
Markku Klami (s. 1979), säveltäjä
Uuno Klami (1900–1961), säveltäjä ja akateemikko
Veli Klami (1909–1982), arkkitehti
Aiheesta muualla

Klami-suku